উপজেলা নির্বাচন অফিস সুত্রে জানা গেছে, ফুলতলা ইউপি নির্বাচনে চেয়ারম্যান পদে চারজন প্রার্থী মনোনয়নপত্র দাখিল করেছেন। এরমধ্যে নৌকা প্রতীকে সাবেক ৪ বারের ইউপি চেয়ারম্যান ও উপজেলা আ’লীগের যুগ্ম সাধারণ সম্পাদক মাসুক আহমদ, ধানের শীষ প্রতীকে বিএনপি নেতা বাবুল আহমদ, আ’লীগের বিদ্রোহী প্রার্থী হিসেবে ফুলতলা ইউপি আ’লীগের সাধারণ সম্পাদক ও ইউপি চেয়ারম্যান ফয়াজ আলী এবং তার ছেলে আব্দুল আলিম মনোনয়নপত্র জমা দিয়েছেন। এছাড়া ইউপির ৯ ওয়ার্ডে সাধারণ সদস্য পদে ৪৪ জন ও সংরক্ষিত মহিলা সদস্য পদে ১১ জন প্রার্থী মনোনয়নপত্র জমা দিয়েছেন।